Aukščiausioji Taryba-Atkuriamasis Seimas

Aukščiausioji Taryba-Atkuriamasis Seimas – Lietuvos Respublikos Seimas, vykdęs Lietuvos valstybingumo atkūrimo ir kitas aukščiausios valdžios funkcijas. Išrinktas 1990 m. vasario 24 d. (pakartotinis balsavimas – kovo 4, kovo 7, kovo 8, kovo 10 ir balandžio 7 d.). Pirmasis posėdis įvyko 1990 m. kovo 10 d., paskutinis – 1992 m. lapkričio 11 d.

 Rinkimai 

1990 m. vasarį (ir papildomais balsavimais kovą bei balandį) vykusiuose visuotiniuose, lygiuose ir tiesioginiuose Aukščiausiosios Tarybos rinkimuose konkuravo Lietuvos Persitvarkymo Sąjūdis ir savarankiškoji Lietuvos komunistų partija. Sąjūdžio pagrindinis tikslas buvo nepriklausomos Lietuvos valstybės atkūrimas, Lietuvos komunistų partija deklaravo Lietuvos suverenitetą TSRS atžvilgiu. Iki pirmosios Aukščiausiosios Tarybos sesijos buvo išrinkti 133 deputatai, iš jų 96 remiami Sąjūdžio. Sesija prasidėjo 1990 m. kovo 10 d., rinkimus laimėjusioms politinėms jėgoms iš anksto susitarus dėl svarbiausių siekių Aukščiausiojoje Taryboje.

 Pavadinimas 
1990 m. kovo 11 d. Aukščiausioji Taryba priėmė deklaraciją dėl Lietuvos TSR Aukščiausiosios Tarybos deputatų įgaliojimų, kuria nuo tos pat dienos 17:15 pakeitė savo pavadinimą į „Lietuvos Aukščiausioji Taryba“ (iki tol vadinosi „Lietuvos TSR Aukščiausioji Taryba“) ir konstatavo, kad jos deputatams suteikta teisė atkurti Lietuvos valstybingumą. Po to (per tą patį posėdį) buvo priimtas įstatymas dėl valstybės pavadinimo ir herbo, kuriuo (be visa ko) Lietuvos Aukščiausioji Taryba vėl pakeitė pavadinimą ir tapo Lietuvos Respublikos Aukščiausiąja Taryba. Galiausiai 1996 m. lapkričio 28 d. Lietuvos Respublikos Seimas priėmė deklaraciją dėl Lietuvos Respublikos Aukščiausiosios Tarybos – Atkuriamojo Seimo, kuria pakeitė Lietuvos Respublikos Aukščiausiosios Tarybos pavadinimą į „Aukščiausioji Taryba – Atkuriamasis Seimas“.

 Vadovybė 
Aukščiausiosios Tarybos pirmininku per visą jos darbo laiką buvo 1990 m. kovo 11 d. išrinktas Vytautas Landsbergis, rinkimuose nugalėjęs Algirdą Mykolą Brazauską (balsavimo rezultatai – Algirdas Brazauskas – už 38, prieš – 95, Vytautas Landsbergis – už 91, prieš – 42). Pirmininko pavaduotojais per visą Aukščiausiosios Tarybos darbo laiką išbuvo tuoj po pirmininko rinkimų išrinkti Bronius Kuzmickas, Kazimieras Motieka ir Česlovas Vytautas Stankevičius. Aukščiausiosios Tarybos sekretoriumi per visą jos darbo laiką išbuvo tuoj po jų išrinktas Liudvikas Sabutis.

Į Aukščiausiosios Tarybos Prezidiumą pagal pareigas įėjo pirmininkas, jo pavaduotojai ir sekretorius. Be to, 1990 m. kovo 29 d. buvo išrinkti papildomi nariai:

 Egidijus Bičkauskas
 Vincas Ramutis Gudaitis
 Mečys Laurinkus
 Eugenijus Petrovas
 Aloyzas Sakalas
 Gediminas Vagnorius (atšauktas 1991 m. vasario 14 d., jo vietą nuo 1991 m. lapkričio 5 d. užėmė Aleksandras Ambrazevičius)

Aukščiausiosios Tarybos seniūnai buvo:

 Aurimas Taurantas (1991 m. balandžio 24 d. – 1991 m. rugsėjo 10 d.)
 Eugenijus Gentvilas (1991 m. rugsėjo 10 d. – 1992 m. rugsėjo 10 d.)
 Aurimas Taurantas (nuo 1992 m. rugsėjo 10 d.)

Aukščiausiosios Tarybos seniūno pavaduotojai buvo:

 Klemas Inta (1991 m. balandžio 25 d. – 1991 m. rugsėjo 26 d.)
 Juozas Dringelis (1991 m. rugsėjo 26 d. – 1992 m. kovo 12 d.)
 Laima Liucija Andrikienė (nuo 1992 m. kovo 12 d.)
 Česlovas Juršėnas (nuo 1992 m. kovo 12 d.)

 Frakcijos 
 Sąjūdžio centro frakcija, įregistruota 1991 m. gegužės 8 d. Prezidiumo nutarimu nr. I-1285.
 Jungtinė Sąjūdžio frakcija, įregistruota 1991 m. gegužės 8 d. Prezidiumo nutarimu nr. I-1286.
 Septintoji frakcija, įregistruota 1991 m. gegužės 8 d. Prezidiumo nutarimu nr. I-1287. 1991 m. gruodžio 11 d. pakeitė pavadinimą ir tapo Nuosaikiųjų frakcija.
 Tautininkų frakcija, įregistruota 1991 m. gegužės 8 d. Prezidiumo nutarimu nr. I-1288.
 Liberalų frakcija, įregistruota 1991 m. gegužės 8 d. Prezidiumo nutarimu nr. I-1289.
 Kairiųjų frakcija, įregistruota 1991 m. gegužės 8 d. Prezidiumo nutarimu nr. I-1290. Nuo 1992 m. vasario 26 d. pakeitė pavadinimą ir tapo Lietuvos demokratinės darbo partijos frakcija (tai įregistruojantis Prezidiumo nutarimas nr. I-2358 priimtas 1992 m. vasario 28 d.).
 Lenkų frakcija, įregistruota 1991 m. gegužės 29 d. Prezidiumo nutarimu nr. I-1376.
 Reorganizuota tautininkų frakcija, įregistruota 1991 m. gruodžio 11 d. Prezidiumo nutarimu nr. I-2103. 1992 m. balandžio 29 d. pakeitė pavadinimą ir tapo Tautininkų frakcija.
 Tautos pažangos frakcija, įregistruota 1992 m. sausio 22 d. Prezidiumo nutarimu nr. I-2230.
 Sąjūdžio deputatų santaros frakcija, įregistruota 1992 m. vasario 6 d. Prezidiumo nutarimu nr. I-2284.

 Seimo nariai 
Vardas, pavardė, apygarda – Mandato galiojimasSeimo narių sąrašas. https://www.lrs.lt. Nuoroda tikrinta 2025-08-18.

 Aleksandras Algirdas Abišala (Vytauto (Nr. 22)
 Stanislav Akanovič (Maišiagalos (Nr. 113)
 Povilas Aksomaitis (Šėtos (Nr. 88) 
 Nijolė Ambrazaitytė (Panerių (Nr. 14)
 Aleksandras Ambrazevičius (Taikos (Nr. 25)
 Laima Liucija Andrikienė (Jurbarko (Nr. 124) 
 Vytenis Povilas Andriukaitis (Žalgirio (Nr. 4) 
 Irena Andriukaitienė (Daugiamandatė)
 Kazimieras Antanavičius (Statybininkų (Nr. 13)
 Leonas Apšega (Kupiškio (Nr. 101)
 Mykolas Arlauskas (Dotnuvos (Nr. 87)
 Rimantas Astrauskas (Smėlynės (Nr. 56)
 Zbignev Balcevič (Pavilnio (Nr. 20) 
 Vilius Baldišis (Skuodo (Nr. 75)
 Julius Beinortas (Žemaičių (Nr. 52)
 Vladimiras Beriozovas (Kėdainių (Nr. 86)
 Egidijus Bičkauskas (Šilutės (Nr. 66)
 Algirdas Mykolas Brazauskas (Kaišiadorių (Nr. 123)
 Audrius Butkevičius (Garliavos (Nr. 129)
 Virgilijus Juozas Čepaitis (Pietinė (Nr. 58)(iki 1992 m. gegužės 9 d.)
 Medardas Čobotas (Geležinkelio (Nr. 19)
 Arūnas Degutis (Ariogalos (Nr. 85)
 Juozas Dringelis (Varėnos (Nr. 140)
 Algirdas Endriukaitis (Šakių (Nr. 128)
 Rūta Gajauskaitė (Lazdijų (Nr. 141)(nuo 1990 m. balandžio 24 d.)
 Balys Gajauskas (Plungės (Nr. 71)
 Eugenijus Gentvilas (Naujakiemio (Nr. 42)
 Bronislavas Genzelis (Žvėryno (Nr. 7)
 Miglutė Gerdaitytė (Šiaulių kaimiškoji (Nr. 91)
 Petras Giniotas (Žardininkų (Nr. 43)
 Kęstutis Glaveckas (Putinų (Nr. 60)
 Eimantas Grakauskas (Kartenos (Nr. 74)
 Kęstutis Grinius (Ukmergės (Nr. 118)
 Vincas Ramutis Gudaitis (Kazlų Rūdos (Nr. 127)
 Romualda Hofertienė (Bandužių (Nr. 44)
 Gintautas Iešmantas (Kalvarijos (Nr. 126)
 Stanislovas Gediminas Ilgūnas (Rimkų (Nr. 120)
 Klemas Inta (Akmenės (Nr. 79)(nuo 1990 m. balandžio 10 d.)
 Leonas Jankelevičius (Šalčininkų (Nr. 111)
 Albinas Januška (Tauragės (Nr. 68)
 Egidijus Jarašiūnas (Respublikos (Nr. 55)
 Vladimir Jarmolenko (Dainavos (Nr. 26)
 Vidmantė Jasukaitytė (Vilkaviškio (Nr. 134)
 Zenonas Juknevičius (Mažeikių (Nr. 76)
 Jurgis Jurgelis (Molėtų (Nr. 116)
 Česlovas Juršėnas (Švenčionėlių (Nr. 109)
 Virgilijus Kačinskas (Aušros (Nr. 48)
 Antanas Karoblis (Pagėgių (Nr. 67)
 Juozas Karvelis (Danės (Nr. 38)
 Stasys Kašauskas (Užvenčio (Nr. 83)
 Valdemaras Katkus (Saulėtekio (Nr. 27)
 Egidijus Klumbys (Obelių (Nr. 103)
 Vytautas Kolesnikovas (Vidzgirio (Nr. 61)
 Stasys Kropas (Panevėžio kaimiškoji (Nr. 98)
 Česlovas Kudaba (Ignalinos (Nr. 107)
 Algirdas Kumža (Telšių kaimiškoji (Nr. 81)
 Bronislavas Juozas Kuzmickas (Pašilaičių (Nr. 9)
 Vytautas Kvietkauskas (Naftininkų (Nr. 77)(nuo 1990 m. balandžio 10 d.)
 Vytautas Landsbergis (Kniaudiškių (Nr. 54)
 Kęstutis Lapinskas (Gubernijos (Nr. 46)
 Mečys Laurinkus (Rietavo (Nr. 72)
 Arvydas Kostas Leščinskas (Radviliškio (Nr. 89)
 Jonas Liaučius (Pilėnų (Nr. 53)
 Bronislovas Lubys (Neries (Nr. 121)
 Ryšard Maciejkianiec (Juodšilių (Nr. 115)
 Jonas Mačys (Kybartų (Nr. 135)
 Stasys Malkevičius (Baltijos (Nr. 41)
 Nikolaj Medvedev (Gudienos (Nr. 122)
 Leonas Milčius (Vilkijos (Nr. 131)
 Jokūbas Minkevičius(iki 1992 m. gegužės 12 d.)
 Albertas Miškinis (Aukštaitijos (Nr. 105)
 Donatas Morkūnas (Žemaitės (Nr. 47)
 Kazimieras Motieka (Raseinių (Nr. 84)
 Birutė Nedzinskienė (Panerio (Nr. 23)
 Algimantas Norvilas (Aleksoto (Nr. 37)
 Česlav Okinčic (Senamiesčio (Nr. 18)
 Romualdas Ozolas (Rėkyvos (Nr. 49)
 Justas Vincas Paleckis (Šiaurinė (Nr. 57)
 Vytautas Paliūnas (Panemunės (Nr. 30)
 Jonas Pangonis (Alytaus kaimiškoji (Nr. 136)
 Petras Papovas (Zarasų (Nr. 106)(nuo 1990 m. balandžio 24 d.)
 Algirdas Vaclovas Patackas (Žaliakalnio (Nr. 24)
 Rolandas Paulauskas (Šilainių (Nr. 34)
 Saulius Pečeliūnas (Pirmojo Alytaus (Nr. 59)
 Stanislavas Peško (Jašiūnų (Nr. 112)
 Eugenijus Petrovas (Tauro (Nr. 12)
 Virginijus Pikturna (Kretingos (Nr. 73)
 Sergej Pirožkov (Sniečkaus (Nr. 108)(nuo 1990 m. balandžio 10 d.)
 Vytautas Petras Plečkaitis (Trinyčių (Nr. 40)
 Petras Poškus (Pabiržės (Nr. 96)
 Vidmantas Povilionis (Pramonės (Nr. 33)
 Jonas Prapiestis (Prienų (Nr. 132)
 Kazimira Danutė Prunskienė (Verkių (Nr. 5)
 Vytautas Adolfas Puplauskas (Telšių (Nr. 80)
 Antanas Račas (Kelmės (Nr. 82)
 Gintaras Ramonas (Joniškio (Nr. 93)
 Liudvikas Narcizas Rasimavičius (Kuršių (Nr. 39)
 Rasa Rastauskienė (Pasvalio (Nr. 95)
 Liudvikas Saulius Razma (Žirmūnų (Nr. 3) 
 Algirdas Ražauskas (Pakruojo (Nr. 94)
 Kęstutis Rimkus (Šeduvos (Nr. 90)
 Audrius Rudys (Birštono (Nr. 133)
 Romualdas Rudzys (Lentvario (Nr. 137)
 Benediktas Vilmantas Rupeika (Širvintų (Nr. 117)
 Liudvikas Sabutis (Šeškinės (Nr. 10)
 Kazimieras Saja (Smėlių (Nr. 119)
 Aloyzas Sakalas (Antakalnio (Nr. 2)
 Algirdas Saudargas (Vilijampolės (Nr. 35)
 Algimantas Sėjūnas (Dainų (Nr. 51)
 Liudvikas Simutis (Šančių (Nr. 31)
 Mindaugas Stakvilevičius (Lieporių (Nr. 50)
 Česlovas Vytautas Stankevičius (Muravos (Nr. 29)
 Valentina Suboč (Švenčionių (Nr. 110)
 Rimvydas Raimondas Survila (Trakų (Nr. 139)
 Alfonsas Svarinskas (Šilalės (Nr. 70)(nuo 1991 m. rugsėjo 24 d.)
 Valerijonas Šadreika(iki 1991 m. birželio 29 d.)
 Saulius Šaltenis (Utenos (Nr. 104)
 Lionginas Šepetys (Vievio (Nr. 138)
 Gediminas Šerkšnys (Girstupio (Nr. 32)
 Albertas Šimėnas (Druskininkų (Nr. 62)
 Jonas Šimėnas (Gargždų (Nr. 64)
 Zita Šličytė (Jovarų (Nr. 69)(nuo 1990 m. balandžio 10 d.)
 Vladislavas Švedas(1990 m. lapkričio 24 – 1991 m. lapkričio 5 d.)
 Jonas Tamulis (Kosmonautų (Nr. 17)
 Aurimas Taurantas (Kalniečių (Nr. 28)
 Vladas Terleckas (Pilies (Nr. 1)
 Edvard Tomaševič (Nemenčinės (Nr. 114)
 Mečislovas Treinys (Kačerginės (Nr. 130)(nuo 1990 m. balandžio 18 d.)
 Pranciškus Tupikas (Karoliniškių (Nr. 16)
 Algimantas Vincas Ulba (Priekulės (Nr. 65)
 Kazimieras Uoka (Rokiškio (Nr. 102)
 Gediminas Vagnorius (Justiniškių (Nr. 8)
 Zigmas Vaišvila (Ventos (Nr. 78)
 Petras Vaitiekūnas (Fabijoniškių (Nr. 11)
 Nijolė Vaitiekūnienė (Kalvarijų (Nr. 6)
 Rimvydas Valatka (Palangos (Nr. 63)
 Birutė Valionytė (Biržų (Nr. 97)
 Povilas Varanauskas (Nemuno (Nr. 36)
 Eduardas Vilkas (Panemunio (Nr. 125)
 Emanuelis Zingeris (Lazdynų (Nr. 15)
 Alfonsas Žalys (Pajūrio (Nr. 45)
 Vidmantas Žiemelis (Raguvos (Nr. 99)

 Seimo veikla 
Tik pradėjusi darbą Aukščiausioji Taryba 1990 m. kovo 11 d., priėmė Lietuvos Nepriklausomos valstybės atstatymo aktą ir įstatymą Dėl Lietuvos Respublikos laikinojo pagrindinio įstatymo. Kovo 12 d. Aukščiausioji Taryba priėmė nutarimą „Dėl 1967 m. spalio 12 d. TSRS visuotinės karinės prievolės įstatymo negaliojimo Lietuvos Respublikos teritorijoje“. Taip pat buvo nacionalizuotas visas TSRS turtas, esantis Lietuvos Respublikos teritorijoje, priimti kiti įstatymai, sudarę teisines sąlygas realizuoti Lietuvos valstybės suverenitetą. Tačiau šiems veiksmams ėmė priešintis TSRS, kai kovo 15 d. TSRS liaudies deputatų suvažiavimas priėmė rezoliuciją, kuria Lietuvos Respublikos nepriklausomybės atkūrimas paskelbtas neteisėtu ir negaliojančiu. Už šią rezoliuciją balsavo 1463 deputatai, prieš – 98, susilaikė – 128.

1990 m. balandį TSRS pradėjo Lietuvos ekonominę blokadą, kuri pristabdė Lietuvos ekonominę plėtrą, o užsienio valstybės Lietuvos nepriklausomybės atkūrimą pripažinti delsė. Formalia priežastimi buvo deklaruojama, kad Lietuva nepriklausomybės atkūrimą skelbė okupacijos sąlygomis ir pagal okupacijos metu galiojusius įstatymus buvo išrinktas parlamentas.

 Šaltiniai 

 Nuorodos 
 Svarbiausieji įvykiai 

Kategorija:Lietuvos nepriklausomybės atkūrimo judėjimas
Kategorija:Lietuvos seimai
Kategorija:Lietuvos konstitucinės teisės istorija